b'\n_START_ARTICLE_\nOssi Puolakka\n_START_SECTION_\nTausta\n_START_PARAGRAPH_\nOssi on kotoisin taloudellisiin vaikeuksiin joutuneesta perheest\xc3\xa4 Sodankyl\xc3\xa4st\xc3\xa4. Ossilla on seitsem\xc3\xa4n sisarusta, joista isosisko Veera on kaikkein l\xc3\xa4heisin. Ossi on l\xc3\xa4heinen my\xc3\xb6s Veeran tytt\xc3\xa4ren Pepin kanssa. Is\xc3\xa4\xc3\xa4ns\xc3\xa4 kohtaan Ossilla on vanhoja kaunoja; is\xc3\xa4 oli katkeroitunut kauppansa menty\xc3\xa4 konkurssiin Ossin ollessa nuori, mink\xc3\xa4 j\xc3\xa4lkeen perhe-el\xc3\xa4m\xc3\xa4st\xc3\xa4 oli tullut riitaisaa. Perhetaustastaan huolimatta Ossista kasvoi urheilullinen ja energinen nuori mies. Ossi asui pitk\xc3\xa4\xc3\xa4n parhaan yst\xc3\xa4v\xc3\xa4ns\xc3\xa4 Riku J\xc3\xa4\xc3\xa4skel\xc3\xa4isen perheen luona Rakkavaaran laskettelukeskuksessa. Sen j\xc3\xa4lkeen h\xc3\xa4n onkin kiert\xc3\xa4nyt ymp\xc3\xa4ri maailmaa my\xc3\xb6s hiihtopummina ennen kuin vakiintui Helsinkiin asumaan.\n_START_SECTION_\nMuutto Helsinkiin, ihastus Katriin ja suhde Elinaan\n_START_PARAGRAPH_\nOssi saapui Pihlajakadulle kev\xc3\xa4\xc3\xa4ll\xc3\xa4 2004. Komeana miehen\xc3\xa4 Ossi saavutti v\xc3\xa4litt\xc3\xb6m\xc3\xa4sti niin Elina Taalasmaan kuin Camilla Mustavaarankin (nyk. Axelsson) huomion kahvila Kentaurin avajaisissa. _NEWLINE_Ossi muutti Pihlajakadulle ullakkoasuntoon parhaan yst\xc3\xa4v\xc3\xa4ns\xc3\xa4 Rikun kanssa ja aloitti ty\xc3\xb6t Snow Teamissa. Huolettomana naistenmiehen\xc3\xa4 Ossi vietti villi\xc3\xa4 sinkkuel\xc3\xa4m\xc3\xa4\xc3\xa4, mutta ihastui my\xc3\xb6s Rikun tytt\xc3\xb6yst\xc3\xa4v\xc3\xa4\xc3\xa4n Katri Sieviseen. Ossi esitti jonkin aikaa Katrille ja Rikulle seurustelevansa ty\xc3\xb6kaverinsa Elina Ekholmin (nyk. Taalasmaa) kanssa, etteiv\xc3\xa4t h\xc3\xa4nen tunteensa Katria kohtaan paljastuisi. Se l\xc3\xa4hensi Ossin ja Elinan v\xc3\xa4list\xc3\xa4 suhdetta, joten heist\xc3\xa4 tuli ensin hyvi\xc3\xa4 yst\xc3\xa4vi\xc3\xa4. Ossi p\xc3\xa4\xc3\xa4tyi solmimaan pomonsa Elinan kanssa sopimuksen Snow Teamin vastuun p\xc3\xa4\xc3\xa4tymisest\xc3\xa4 hyvin pitk\xc3\xa4lti kokonaan Ossille, mik\xc3\xa4li Ossi saattaisi Elinan raskaaksi. Ossi sai kuitenkin tiet\xc3\xa4\xc3\xa4 olevansa steriili Tanjalta, joka kertoi, ett\xc3\xa4 Ossi oli sairastanut nuorena sikotaudin j\xc3\xa4lkitaudin, mist\xc3\xa4 johtuen h\xc3\xa4n ei v\xc3\xa4ltt\xc3\xa4m\xc3\xa4tt\xc3\xa4 olisi kykenev\xc3\xa4 saamaan lapsia. Ossi meni hedelm\xc3\xa4llisyystestiin, jossa selvisi, ett\xc3\xa4 Ossi on kuin onkin steriili. Kun Ossi paljasti totuuden Elinalle, t\xc3\xa4m\xc3\xa4 antoi Ossille potkut ja palkkasi tilalle aiemmin talonmiehen\xc3\xa4 ja kauppiaana ty\xc3\xb6skennelleen Ismo Laitelan. Ossi aloitti ty\xc3\xb6t Kentaurissa.\n_START_SECTION_\nRikun kuolema sek\xc3\xa4 suhteet Tanjaan ja Juuliaan\n_START_PARAGRAPH_\nHelsinkiin vuonna 2005 muuttanut Rikun \xc3\xa4iti Tanja her\xc3\xa4tti Ossissa j\xc3\xa4lleen vanhoja tunteita; Ossi oli nuorempana J\xc3\xa4\xc3\xa4skel\xc3\xa4isten luona asuessaan ollut ihastunut Tanjaan. Kev\xc3\xa4\xc3\xa4ll\xc3\xa4 2006 Ossi ja Tanja p\xc3\xa4\xc3\xa4tyiv\xc3\xa4t s\xc3\xa4nkyyn, mutta Riku yll\xc3\xa4tti heid\xc3\xa4t ja l\xc3\xa4hti humalassa suutusp\xc3\xa4iss\xc3\xa4\xc3\xa4n ajamaan autolla. Riku ajoi kolarin, menehtyen onnettomuuden seurauksena Ossin ja Tanjan suureksi suruksi. Rikun kuolemasta toivuttuaan Ossi alkoi j\xc3\xa4lleen piiritt\xc3\xa4\xc3\xa4 Ismon kanssa suhteen aloittanutta Tanjaa. Elina suostui lopulta palkkaamaan Ossin takaisin Snow Teamiin, jolloin Ossi p\xc3\xa4\xc3\xa4si aitiopaikalle tarkkailemaan Tanjan ja Ismon suhdetta. Ossille sai Ismon peliriippuvuuden selville ennen Tanjaa ja p\xc3\xa4\xc3\xa4tti kertoa siit\xc3\xa4 Tanjalle. Vaikka Ossi ja Tanja p\xc3\xa4\xc3\xa4tyiv\xc3\xa4tkin my\xc3\xb6hemmin j\xc3\xa4lleen s\xc3\xa4nkyyn, Ossi alkoi kiinnostua Juulia Autiosta, joka paljastui my\xc3\xb6hemmin Tanjan tytt\xc3\xa4reksi. Ossi ja Juulia seurustelivat jonkin aikaa, mutta suhde p\xc3\xa4\xc3\xa4ttyi lyhyeen.\n_START_SECTION_\nSuhteet Isabellaan ja Jenniin\n_START_PARAGRAPH_\nOssi p\xc3\xa4\xc3\xa4tyi s\xc3\xa4nkyyn naapurinsa Jenni Vainion kanssa ja alkoi my\xc3\xb6hemmin oikeasti rakastua Jenniin. Tunne oli molemminpuolinen, mutta Jenni ei kuitenkaan kertonut omista tunteistaan, ja Ossi aloitti parisuhteen Isabella Holmin kanssa. Rakkaus Jenniin ei kuitenkaan unohtunut ja lopulta Ossi ja Jenni p\xc3\xa4\xc3\xa4tyiv\xc3\xa4t yhteen._NEWLINE_My\xc3\xb6hemmin Ossi joutui pyramidihuijauksen kohteeksi ja menetti suuren summan rahaa, mutta kaikesta huolimatta Ossi ja Jenni pysyiv\xc3\xa4t yhdess\xc3\xa4. Ossi painoi kovasti t\xc3\xb6it\xc3\xa4 ja lopulta sairastui aivoverenvuotoon. Juuri ennen kuin Ossi joutui leikkaukseen, Ossi ja Jenni meniv\xc3\xa4t sairaalassa naimisiin. Leikkauksen seurauksena Ossi kuitenkin menetti l\xc3\xa4himuistinsa ja n\xc3\xa4in ollen my\xc3\xb6s unohti rakkautensa Jenniin. H\xc3\xa4n alkoi el\xc3\xa4\xc3\xa4 el\xc3\xa4m\xc3\xa4\xc3\xa4ns\xc3\xa4 ajalta, jolloin oli viel\xc3\xa4 huoleton poikamies._NEWLINE_Ossin muisti palautui vasta muutamia kuukausia my\xc3\xb6hemmin Sara Polvij\xc3\xa4rven lukittua Ossin ja Jennin majatalo Amandan viinikellariin. Jenni oli kuitenkin jo ehtinyt aloittaa suhteen Miika M\xc3\xa4kel\xc3\xa4n kanssa. Jenni ja Miika erosivat, ja pian Ossi p\xc3\xa4\xc3\xa4tyi kosimaan Jenni\xc3\xa4. Parin uudesta onnesta huolimatta Jenni rakastui ministeri Asko Erkkil\xc3\xa4\xc3\xa4n ja j\xc3\xa4tti Ossin.\n_START_SECTION_\nSuhde Cindyyn ja uusi avioliitto Jennin kanssa\n_START_PARAGRAPH_\nJennin ryhdytty\xc3\xa4 ministeri Asko Erkkil\xc3\xa4n salarakkaaksi, Ossi p\xc3\xa4\xc3\xa4tyi s\xc3\xa4nkyyn Jennin ty\xc3\xb6kaverin Cindy Rintalan kanssa. Ossi alkoi ihastua Cindyyn, mutta kun Jenni ja Asko erosivat, p\xc3\xa4\xc3\xa4tyi Ossi Jennin lohduttajaksi ja vanhat tunteet nostivat j\xc3\xa4lleen p\xc3\xa4\xc3\xa4t\xc3\xa4\xc3\xa4n. He kihlautuivat uudestaan._NEWLINE_Cindy oli kuitenkin tullut raskaaksi ja asia selvisi Ossille, kun t\xc3\xa4m\xc3\xa4 l\xc3\xb6ysi Cindyn tekem\xc3\xa4n raskaustestin. Ossi kiisti olevansa lapsen is\xc3\xa4, koska luuli edelleen olevansa kokonaan steriili. Ossi kuitenkin meni uudemman kerran hedelm\xc3\xa4llisyystestiin, jonka tulos kertoi h\xc3\xa4nell\xc3\xa4 olevan pieni mahdollisuus saada lapsia.  Cindy kuitenkin valehteli tehneens\xc3\xa4 abortin, vaikka todellisuudessa olikin luvannut antaa lapsensa adoption kautta Heli Sieviselle. Ossi ei kertonut Jennille mit\xc3\xa4\xc3\xa4n koko asiasta ja pari p\xc3\xa4\xc3\xa4tti lopulta menn\xc3\xa4 uudelleen naimisiin. H\xc3\xa4iss\xc3\xa4 Ossille ja Jennille kuitenkin selvisi yll\xc3\xa4tt\xc3\xa4en, ett\xc3\xa4 Cindy on edelleenkin raskaana.\n_START_SECTION_\nOliver (ent. OJ) ja Alexander\n_START_PARAGRAPH_\nIsyydest\xc3\xa4\xc3\xa4n h\xc3\xa4mm\xc3\xa4stynyt Ossi halusi olla lapselle is\xc3\xa4 ja ylipuhui Cindyn pit\xc3\xa4m\xc3\xa4\xc3\xa4n lapsen, mik\xc3\xa4 toki loukkasi Heli\xc3\xa4, jolle vauva oli luvattu adoptioon. Jennin oli sopeuduttava siihen, ett\xc3\xa4 h\xc3\xa4nen miehens\xc3\xa4 odottaa toisen naisen kanssa lasta. Cindy paljasti Ossille olevansa ihastunut t\xc3\xa4h\xc3\xa4n ja Ossi tajusi tuntevansa samoin. Cindyn synnytys k\xc3\xa4ynnistyi etuajassa, ja tuoreet vanhemmat j\xc3\xa4rkyttyiv\xc3\xa4t, kun poikavauva ei ollutkaan syntyess\xc3\xa4\xc3\xa4n kunnossa. Ossi lohdutti Cindy\xc3\xa4 ja kaksikko p\xc3\xa4\xc3\xa4tyi suutelemaan. Jenni n\xc3\xa4ki suudelman, mutta Ossi ei v\xc3\xa4litt\xc3\xa4nyt siit\xc3\xa4, sill\xc3\xa4 vauva oli etusijalla. Lopulta selvisi, ett\xc3\xa4 vauva on kunnossa. My\xc3\xb6hemmin Ossi j\xc3\xa4tti Jennin, sill\xc3\xa4 tajusi haluavansa oikean perheen Cindyn kanssa._NEWLINE_Ossin j\xc3\xa4tt\xc3\xa4m\xc3\xa4 Jenni katkeroitui, mink\xc3\xa4 seurauksena h\xc3\xa4n vaihtoi sairaalassa Ossin ja Cindyn sek\xc3\xa4 Isabellan ja Sebastian Vuorelan poikavauvat kesken\xc3\xa4\xc3\xa4n. Ossi ja Cindy kasvattivat todellisuudessa Isabellan ja Sebastianin poikaa Oliver Vuorelaa, jonka silloinen nimi oli Ossi Junior eli OJ. Jenni paljasti vaihdon Cindylle, kun Isabellan ja Sebastianin kasvattama Alexander joutui sairaalaan syd\xc3\xa4nleikkaukseen ja menehtyi.  Sen j\xc3\xa4lkeen Jenni itse poistui maasta, sill\xc3\xa4 ei kest\xc3\xa4nyt itsek\xc3\xa4\xc3\xa4n tekoansa. Cindy salasi vauvojenvaihtoa jonkin aikaa my\xc3\xb6s Ossilta, mutta p\xc3\xa4\xc3\xa4tti kuitenkin kertoa siit\xc3\xa4. Kun vauvojenvaihto Isabellalle ja Sebastianille, Cindy ja Ossi pakenivat Cindyn vanhempien lahkoon. Isabella, Sebastian ja viranomaiset l\xc3\xb6ysiv\xc3\xa4t heid\xc3\xa4t lahkosta, ja my\xc3\xb6hemmin Oliver luovutettiin Isabellalle ja Sebastianille. Sen my\xc3\xb6t\xc3\xa4 Ossi Juniorin nimeksi vaihdettiin Oliver. Oliverin menetys ja samalla tieto oman lapsen kuolemasta oli Ossille kova paikka._NEWLINE_Ossi ja Cindy erosivat Oliverin l\xc3\xa4hd\xc3\xb6n j\xc3\xa4lkeen. Cindy p\xc3\xa4\xc3\xa4tyi seurustelemaan Joonatan Sievisen kanssa ja Ossi taas Heidi Aaltosen kanssa. Suhde Heidin kanssa j\xc3\xa4i kuitenkin lyhyeksi. Ossin is\xc3\xa4nrakkaus Oliveria kohtaan oli valtaisa ja h\xc3\xa4n teki mit\xc3\xa4 vain n\xc3\xa4hd\xc3\xa4kseen poikaa. Lopulta Ossin mielenterveys alkoi j\xc3\xa4rkky\xc3\xa4 ja pakkomielle Oliveriin eteni sairaalloiseksi, sill\xc3\xa4 Ossi k\xc3\xa4tki Oliverille antamaansa lahjanalleen kameran, joka kuvasi kaiken aikaa asuntoa. Ossi tarkkaili kuvaa jatkuvasti tietokoneelta. Kerran h\xc3\xa4n unohti koneen auki ja Joonatan n\xc3\xa4ki kaiken. T\xc3\xa4m\xc3\xa4 kuitenkin lupasi olla kertomatta asiasta muille, mutta se selvisi pian my\xc3\xb6s Sebastianille ja Isabellalle, jotka heittiv\xc3\xa4t nallen pois._NEWLINE_Ossi ei halunnut luovuttaa ja viimeisen\xc3\xa4 keinonaan h\xc3\xa4n teeskenteli p\xc3\xa4iv\xc3\xa4kodin ty\xc3\xb6ntekij\xc3\xa4lle olevansa Sebastian kaapaten Oliverin matkaansa. He meniv\xc3\xa4t Lappiin er\xc3\xa4maahan telttailemaan, mutta Peppi, Joonatan ja Cindy saivat vihi\xc3\xa4 Ossin juonesta. He tulivat per\xc3\xa4st\xc3\xa4 p\xc3\xa4in j\xc3\xa4rvelle, minne my\xc3\xb6s Sergei, Sebastian ja Isabella l\xc3\xb6ysiv\xc3\xa4t. Lopulta Ossi pakeni ja muutti takaisin kotimaisemiinsa Rakkavaaraan.'